Diari Oficial de la Generalitat Valenciana


Sumari del DOGV 6559, del 06-07-2011 (2011/6943)

Notificació de la sentència dictada en el judici ordinari número 1172/2010.
---------------------------------------------------------------------------

### Dades del document

Número de DOGV
:   6559

Data del DOGV
:   06-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6943


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici ordinari número 1172/2010. [2011/6943]  
Procediment ordinari 1172/2010  
De: Gustavo Adolfo Arenas i Liliana Ortega Lemos.  
Procurador/a: Francisco Javier Frexes Castrillo i Francisco Javier Frexes Castrillo.  
Contra: Grupo Mengual, Sanchis, SL.  
Procurador/a: -  
En aquest procediment de judici ordinari 1172/2010 seguit a instàncies de Gustavo Adolfo Arenas i Liliana Ortega Lemos contra Grupo Mengual Sanchis, SL, s'ha dictat la sentència que té l'encapçalament i la part dispositiva que, literalment, és com segueix:  
«Sentència número 157/2011  
València, 7 de juny de 2011  
Juan Carlos Artero Mora, magistrat titular del Jutjat de Primera Instància número 10 de València, ha vist aquestes actuacions de judici ordinari, seguides en aquest Jutjat amb el número 1172/2010, promogudes per Gustavo Adolfo Arenas i Liliana Ortega Lemos, representats pel procurador Francisco Javier Frexes Castrillo i defensats pel lletrat Carlos Sierra Adell, contra Grupo Mengual Sanchis, SL, declarada en rebel·lia, sobre resolució de contracte de compravenda i devolució de quantitat.  
Dispositiva  
Estime la demanda interposada per Gustavo Adolfo Arenas i Liliana Ortega Lemos contra Grupo Mengual Sanchis, SL i:  
1. Declare resolt el contracte de compravenda subscrit entre les parts en data 5 d'octubre de 2007 sobre un habitatge i una plaça d'aparcament en l'edifici a construir a l'avinguda de Pi i Margall, número 29, de Burjassot.  
2. Condemne la demandada a tornar als actors les quantitats lliurades a compte, que ascendeixen al total de quaranta-sis mil huit-cents seixanta-sis euros (46.866,00 €), més els interessos legals des de les dates dels lliuraments respectius.  
3. Condemne la demandada a pagar les costes processals causades.  
  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, amb la presentació davant d'aquest Jutjat d'un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen.  
El recurs no s'admetrà si en preparar-lo la part no acredita haver consignat en l'entitat Banesto i en el "compte de dipòsits i consignacions" obert a nom d'aquest Jutjat, amb referència a aquest procediment, la quantitat de cinquanta euros (50 €) en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
Que el secretari expedisca una testimoniança d'aquesta resolució, que s'unirà a les actuacions que l'han motivada, i porteu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
I atés que el demandat esmentat, Grupo Mengual Sanchis, SL, es troba en parador desconegut, s'expedeix aquest edicte a fi que valga de notificació de forma deguda.  
  
València, 8 de juny de 2011.- La secretària judicial: Mercedes Bascuñana Bascuñana.